Keskustelu:Sähköšokki

message: Sokki vai shokki? Otsikossa on sokki mutta tekstissä puhutaan shokista. -pwc 27. kesäkuuta 2006 kello 17.50 (UTC)
replies: text: Sokki on ensisijainen muoto Kielitoimiston sanakirjassa, mutta myös rinnakkaismuoto šokki on hyväksyttävä. --Silvonen 1. kesäkuuta 2008 kello 08.47 (UTC)

message: Onko artikkelin nimi oikea tai edes olemassa suomen kielellä? Määritelmälause on lähteistetty sivustolla poliklinikka.fi, jonka jotain sisältöä näyttää ohjatun Kauneus ja terveys -lehden verkkopalveluun, mutta viitattua sivua ei löydy arkistoituna. Luotettava ja kokenut mutta ei enää aktiivinen Käyttäjä:Uvainio on vuonna 2009 lisännyt julkaisijaksi "Harvard Coillege" , mikä on erikoinen julkaisija suomalaiselle sivustolle. Aiemmalla yleistiedollani olen ymmärtänyt, että "sähköshokki" on vanhempi rinnakkainen nimitys asialle sähköhoito, niin kuin ao. artikkelissakin sanotaan. Interwikinä tälle artikkelille taas on englanniksi :en:Electrocution joka määritellään: "death or severe injury by electric shock, electric current passing through the body" ja selitetään alkujaan teloitusmuodon (sähkötuoli) nimitykseksi, josta merkitys laajeni sähköiskuun kuolinsyynä. Lisäksi artikkelissa on korjausmalline riitttämättömien lähteiden takia. Näin oikeastaan ainakin  en-artikkeli on kokonaan eri asiasta kuin fi-artikkeli.
Suomenkielinen artikkeli taas käsittelee sähkökidutusta, jolle löytyy hauissa osumia, kun taas haulla "sähköshokki + kidutus" löytyy vain muutama osuma. Tämän perusteella jää epäselväksi, onko koko suomenkielisen nimityksen olemassaololle tässä merkityksessä luotettavaa lähdettä lainkaan, ja onko mitään perustetta käsitellä sähköhoitoa sähköllä tapahtuvaa kidutusta käsittelevän artikkelin osana. Ymmärtäisin että yleisesti ja vakiintuneeststi "sähköshokki" on hoitomuodon sähköhoito vanhempi nimitys eikä mitenkään vakiintunut tässä artikkelissa käsitellyssä merkityksessä. Joku, jolla on hyllyssä enemmän sanakirjoja, voi ehkä yrittää tarkistaa. Ainakaan netissä oleva kielitoimiston sanakirja ei tunne tälle sanalle mitään muuta merkitystä kuin tuon lääketieteellisen:  --Urjanhai (keskustelu) 25. elokuuta 2020 kello 01.27 (EEST)
replies: text: Korjasin nyt alkuun wikidatan. Jos tämä artikkeli halutaan säilyttää, se voitaisiin siirtää varmaan nimelle "Kidutus sähköllä" tai vastaavalle. Ylellä olisi kyllä hakusanana myös: sähkökidutus. --PtG (keskustelu) 25. elokuuta 2020 kello 10.20 (EEST)

text: Kielitoimiston sanakirjassa hakusana on näköjään myös kirjoitettu muodossa "sähkösokki" . En tiedä, mistä kielestä se on suomeen lainattu, mutta ainakin englannin "electric shock" tarkoittaa ihan vaan sähköiskua. --Risukarhi (keskustelu) 25. elokuuta 2020 kello 15.05 (EEST)
replies: text: :Musta sähkösokki viittaa nimenomaan tuohon lääketieteelliseen hoitoon, josta on artikkeli sähköhoito. Sähköisku on sitten eri asia, enkä tiedä, mistä tämän artikkelin nimi on muodostunut kidutukseksi. --PtG (keskustelu) 25. elokuuta 2020 kello 15.54 (EEST)
replies: text: ::Jos sähköšokki/-sokki ei tarkoita suomeksi muuta kuin hoitomuotoa (ja Kielitoimiston sanakirjassa tosiaan annetaan niin ymmärtää), niin tämän artikkelin voi sitten varmaan siirtää toiselle nimelle ja tehdä nykyisestä nimestä ohjauksen artikkeliin Sähköhoito. Jos sanalla kuitenkin ajatellaan olevan useita mahdollisia merkityksiä, nimelle voi myös luoda täsmennyssivun. --Risukarhi (keskustelu) 25. elokuuta 2020 kello 16.18 (EEST)
replies: text: ::: Sähkösokki saattaa olla jonkinlainen vanhentunut muoto sähköiskulle. Tai sitten se kuvastaa sitä sähköstä aiheutavaa elimistön sokkia. Mä luulisin, että sähkösokki voi tarkoittaa sekä lääketieteellisessä että kidutuksellisessa tarkoituksessa annettua sähköä. Siksi varmaan tässä artikkelissa on kuvattu myös sokkien käyttöä lääketieteessä, mikä tekee artikkelista vähän oudon. Pitäisikö tästä tehdä sitten varmuuden vuoksi täsmennyssivu, jossa olisi esimerkiksi linkit sähköiskuun, sähköhoitoon ja sähkökidutukseen? --PtG (keskustelu) 25. elokuuta 2020 kello 16.39 (EEST)

text: ::: Tässä nykyisessä artikkelissa ei varmaan ole säilytettävää kuin tuo johdannon kaksi kappaletta. Nuo muut menevät ehkä vähän ohi aiheesta. Eli ne pois ja sitten artikkeli nimellä sähkökidutus. --PtG (keskustelu) 25. elokuuta 2020 kello 16.41 (EEST)
thread_title: Onko artikkelin nimi oikea tai edes olemassa suomen kielellä?